บอร์ด IRCP ไฟเขียวลดทุนจดทะเบียน เหลือ 127 ลบ.
IRCP เผยที่ประชุมสามัญผู้ถือหุ้น ประจำปี 2564 มีมติอนุมัติการจดทะเบียนลดทุนจดทะเบียนกับ “กระทรวงพาณิชย์” เป็นทุนจดทะเบียนอยู่ที่ 127,149,873 บาท และมูลค่าที่ตราไว้ของหุ้น จาก 1 บาท เป็น หุ้นละ 0.50 บาท
30 มิ.ย. 2564

นายแดน เหตระกูล ประธานเจ้าหน้าที่บริหารบริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) หรือ IRCP เปิดเผยว่า ในที่ประชุมสามัญผู้ถือหุ้น ประจำปี 2564 ของบริษัท อินเตอร์เนชั่นแนล รีแสริช คอร์ปอเรชั่น จำกัด (มหาชน) เมื่อวันที่ 9 เมษายน 2564 ที่ผ่านมา ได้มีการอนุมัติให้ลดทุนจดทะเบียนของบริษัทฯ จำนวน 127,149,873 บาท จากทุนจดทะเบียนเดิม 254,299,746 บาท เป็นทุนจดทะเบียน 127,149,873 บาท และมูลค่าที่ตราไว้ของหุ้น จาก 1 บาท เป็น หุ้นละ 0.50 บาท
โดยบริษัทฯ ได้ดำเนินการจดทะเบียนลดทุนจดทะเบียนของบริษัท และแก้ไขหนังสือบริษัทฯ ข้อ 4 เพื่อให้สอดคล้องกับการลดทุนจดทะเบียนดังกล่าว ต่อกรมพัฒนาธุรกิจการค้า กระทรวงพาณิชย์ เสร็จสิ้นเรียบร้อยแล้ว เมื่อวันที่ 30 มิถุนายน 2564